Google pravdepodobne nie je celkom spokojný s tým, ako sú navrhnuté Android hodinky od jeho technologických partnerov.
Vyvíja totiž vlastné hodinky pre operačný systém Android Wear. Pôjde o dva nové typy – prvé hodinky budú väčšia a budú mať viac funkcií, druhé budú určené pre ľudí s obmedzeným rozpočtom, budú bez mobilných dát a bez GPS prijímača. .
Kódové mená nových hodiniek údajne sú "Angelfish" a "Swordfish" a zatiaľ neunikli žiadne obrázky alebo konkrétnejšie technické špecifikácie. Vieme len to, že športový Angelfish má polomer ciferníka 43,5 mm, vo výbave je LTE aj snímač GPS rovnako ako aj snímač tepovej frekvencie. Zmenou majú byť úplne nové Android Wear aplikácie, vyvinuté priamo v Google. Na pravej strane hodiniek by mali byť tri tlačidlá a tiež rotačné koliesko. Menší model, Swordfish by mal nadviazať na úspech Pebble Time Round, pričom mu chýbajú niektoré funkcie z modelu Angelfish, ale mal by byť podstatne lacnejší.